ДОКЛАД
за резултатите от проведения мониторинг през 2018 година в изпълнение на Системата за мониторинг в държавните горски територии, управлявани от ТП ДГС Буйновци
1.1. Финансов план на стопанството:
· Финансовия план на стопанството за 2018 година е изпълнен на 96,5 % от планирания дърводобив. Планираните приходи са изпълнени. През настоящата година изпълнението е ритмично.
1.2. Социални споразумения:
· Използва се Браншовия колективен трудов договор на работещите в отрасъл “Горско стопанство - Стопанисване“ през 2017-2018 г.;
·            Стопанството осигурява достъп до основни социални услуги като здравеопазване, подпомагане на родители с деца до 18 г., застраховки „Трудова злополука” и „Злополука на лицата в МПС“, ваучери за храна за всички работници и служители..
·             Осигурен е допълнителен платен отпуск за определен брой години трудов стаж.
·             Работниците, служителите и пенсионираните такива, въз основа на чл. 193 ал. 3, 4 и 5 от ЗГ получават дърва за огрев и строителен материал на преференциални цени срещу заплащане разходите за добив. 
· Няма постъпили жалби от страна на работещите на територията на стопанството.
1.3. План/програма за обучение и квалификация на персонала:
· Има програма за обучение на работещите в стопанството;
      [image: ] След всяко проведено обучение има съставени протоколи, които ги удостоверяват.
1.4. Здравословни и безопасни условия на труд, вкл. на работниците на подизпълнителите:
· Предоставено е облекло и оборудване на работещите в стопанството;
· Всички инструктажни книги са попълнени и подписани в съответните срокове;
· Проведени са инструктажи за здравословни и безопасни условия на труд;
· Няма регистрирани трудови злополуки;
· Има оценка на риска на всяко работно място на работещите в стопанството;
· [bookmark: _GoBack]Има сключен трудов договор с трудова медицина. Прегледи на работещите се извършват периодично;
1.5. Ангажиране на заинтересованите страни:
· Има надлежно документирана кореспонденция и/или споразумения със заинтересовани страни, по различни поводи, свързани с дейността на стопанството.
· Провеждани са срещи и назначавани комисии с участие на различни заинтересовани страни, свързани с дейността на стопанството;
· Проведени са консултации със заинтересованите страни, свързани с дейността [image: ]на стопанството;
· Няма извършени промени в планираните горскостопански дейности в резултат от споразумения и предложения от заинтересованите страни.
1.6. Незаконни/нерегламентирани дейности в горите
· Извършени са съвместни проверки с компетентните органи;
· Назначен е мобилен контролен екип, който е оборудван с необходимите средства;
· Има съставени 9 бр. констативни протоколи за установени нарушения;
· Има надлежно съхранена документация/кореспонденция с ИАГ, РДГ, РИОСВ, МЗХГ, или други институции, свързани с дейността на стопанството.

1.7. Изпълнение на горскостопанския план;
· изпълнение на дейностите от горскостопанския план (възобновителни и отгледни сечи, залесявания, строителство на горски пътища и др.) спрямо планираното по финансов план на стопанството се изпълняват съгласно утвърдения ГСП.
·            Средния годишен обем на дървесина, предвиден по ГСП, е 35 989 м3. През 2018 г. са добити 24 286 м3 лежаща маса.

1.8. Промени в границите, собствеността, функционалността и предназначението на територии в рамките на стопанството;
· Няма промени в площта на ГСЕ;
· Няма промени в собствеността,
· Не е извършвана смяна на предназначението на горски територии;
· Няма промени във функционалното предназначение на териториите (видове и площи: напр. нови вододайни зони, гори във фаза на старост и др.)
· Със заповед № РД – 775/17.12.2018 г. на МОСВ е заличено от Държавния регистър на защитените природни обекти вековно дърво от вида зимен дъб, намиращо се в с. Тодювци, общ. Елена. 
· Не са извършвани промени в планове за управление на защитени територии и зони.
1.9. Здравословно състояние на гората;[image: ]
По регистъра на сигналните листове към 31.12.2018 г. са подадени и заведени 57 бр. сигнални листове - ДГТ, с които е сигнализирано за болести по иглолистните видове, причинени от насекомни вредители /корояди/, снеголом и снеговал в иглолистни култури и изсипване на иглиците. Изведени са санитарни и принудителни сечи на площ от 1272 дка, по показатели както следва:
· снеголом и снеговал /шир./ на площ от 249 дка;  
· снеголом и снеговал /игл./ на площ от 139 дка;
· съхнене и болести по бука на площ от 349 дка;
· изсипване иглиците и съхнене на бора на площ от 352 дка; 
· корояди на площ от 183 дка;
На територията на ДГС Буйновци са заложени 17 бр. феромонови уловки с цел наблюдение нападение от корояди.
Общото здравословно състояние на широколистните гори на територията на стопанството може да се определи като добро. Иглолистните култури страдат от съхнене и болести, причинени от насекомни вредители /корояди/.
С проведените санитарни сечи е преустановено разпространението на установените заболявания, както и намаляване популацията на корояда.
     На територията на стопанството през 2018 г. няма възникнали пожари.

· Няма негативни въздействия от антропогенни дейности - напр. атмосферно замърсяване, смолодобив
· Предприети са мерки/дейности за подобряване на здравословното състояние на гората (предписания и съгласуване с РДГ, ЛСЗ, РИОСВ, досиета на обекти с проведени санитарни и принудителни сечи.)
1.10. Ползване/добиви и горскостопански дейности;
· През 2018 г. на пазара не са реализирани коледни елхи. Няма подадени заявления за събиране на горски плодове и билки. Приходите от услуги общо за годината са на стойност 6286 лв. 
· Разпределението на добитата през 2018 г. дървесина по категории е както следва: 


	Категория
	иглолистни
	широколистни

	
	леж.м3

	Едра
	3120
	3508

	Средна
	2553
	217

	Дребна
	14
	17

	Дърва
	3951
	10906

	Всичко:
	9638
	14648


· Изведените сечи са на площ от 343,5 ха — по видове сечи данните са посочени в регистър на изведените сечи.
·            През 2018 г. със специализирана техника са направени 12710 лм нови тракторни пътища и  ремонтирани 4240 лм стари съществуващи, от фирми-изпълнители. Със собствени сили и работници е извършено прочистване и поддържане на горски пътища, включващо отводняване и стабилизиране, както и поддръжка на 9300 м лесокултурни прегради. Появилите се свлачища са укрепени. 
· Почвоподготовката и залесяването са извършени на площ от 98 дка, с показател – попълване на редини, като е залесено със семена от зимен дъб в иглолистни култури, на освободени площи от изведени санитарни сечи с интензивност 100 %. Отгледани са култури на площ от 80 дка и изведени отгледни сечи без материален добив на площ от 210 дка.
· Не са използвани торове и пестициди.
1.11. Гори с висока консервационна стойност:
· Има процедура за мониторинг на ГВКС;
· Извършван е мониторинг на мониторирани видове;
· Определени са мониторирани екосистеми;
· Извършен е мониторинг и на гори с други консервационни стойности (ВКС 4 и ВКС 6).
1.12. Представителни образци от естествени горски екосистеми:
· Има процедура за мониторинг на ГВКС;
· Има списък на гори във фаза на старост;
· Има списък на представителни образци от естествени горски екосистеми – по директива 92/43/ЕЕС, горна граница на гората, тревни и скални съобщества, гори, разположени на терени с наклон над 35 градуса и издънкови насаждения за превръщане в семенни; 
· Извършен е мониторинг на мониторирани екосистеми (ВКС З) (здравословното състояние, динамика на структурата и състава, сукцесионни процеси, негативни тенденции.)
1.13. Въздействие на дейностите по управление върху околната среда:
· Използваните лесовъдски системи и процесите на възобновяване са изкуствено залесяване и естествено възобновяване.
· Няма наличие и разпространение на инвазивни видове.
· Извършен е мониторинг на видове и екосистеми по т. 1.11 и 1. 12 по-горе.
· Не се използват биологични агенти, пестициди и торове.
· Има данни за честота, разпространение и степен на повреди от природни бедствия в резултат от горскостопански дейности.
· Не са нанасяни негативни въздействия върху водни ресурси при провеждане на горскостопанските дейности.
· Няма нанесени щети и негативни въздействия върху почвите (ерозия, уплътняване, замърсяване, др.) вследствие на проведените горскостопански дейности. При необходимост фирмите-изпълнители извършват рехабилитация на горските пътища след приключване на сечта и извоза от обекта. 
· Поддържат се в добро състояние постоянните и временни горски пътища.
· Няма наличие на отпадъци в горските територии.
1.14. Въздействие на дейностите по управление върху социалната среда;
· Има регистър на постъпили жалби и сигнали, свързани с правата и собствеността на местните общности, засегнати и заинтересовани страни и начина, по който са разрешени.
· Няма въздействия върху източници на питейна вода и други ползвания на водни ресурси - ВКС 4.1 от Доклада за ГВКС.
· През 2018 г. усвоената дървесина от местни фирми е в размер на 2765 леж. м3.
· ДГС Буйновци участва при необходимост в снабдяването на местното население с дърва.
· обектите от културно-историческо, икономическо, екологично, религиозно или духовно значение за местните общности са в добро функционално състояние. Данните за тяхното състояние са съгласно изискванията за мониторинг на ВКС 6 от Доклада за ГВКС.
1.15. Промени в околната среда;
· Има наличие на редки и застрашени местообитания - данни от т. 1.12. Представят се попълнени проверовъчни листи за редки и застрашени местообитания - ВКС З от Доклада за ГВКС.
· Популациите на редки и застрашени видове от т. 1.11 са в добро състояние. Предоставени са попълнени проверовъчни листи за популации на редки и застрашени видове - ВКС 1.2 и ВКС 1.3. от Доклада за ГВКС.
· На територията на стопанството има защитени територии и зони, описани в Доклада за ГВКС – ВКС 1.1. Със заповед № РД – 775/17.12.2018 г. на МОСВ е заличено от Държавния регистър на защитените природни обекти вековно дърво от вида зимен дъб, намиращо се в с. Тодювци, общ. Елена. 
· На територията на стопанството няма големи природни нарушения - каламитети, пожари или други неблагоприятни въздействия.





           06.02.2019 г.	Изготвил:
/инж. Д. Колева — лесоинженер/

